คลังไฟเขียวเพิ่มทุนบริษัทการบินไทย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
15 ก.พ. 2553

รมว.คลังพร้อมเพิ่มทุนให้การบินไทย หวังอุ้มให้มีฐานะแข็งแกร่งก่อนลดสัดส่วนหุ้นลง
นายกรณ์ จาติกวณิช รมว. คลัง กล่าวว่า คลังพร้อมที่จะสนับสนุนการเพิ่มทุนให้กับบริษัท การบินไทย ในฐานะที่เป็นผู้ถือหุ้นใหญ่ โดยในระยะยาวเมื่อบริษัทการบินไทย มีการดำเนินการที่แข็งแกร่ง กระทรวงการคลังก็พร้อมลดสัดส่วนการถือหุ้นของบริษัทการบินไทยลดลง อย่างไรก็ตามขณะนี้กระทรวงการคลังยังติดเงื่อนไขการเข้าไปค้ำประกันเงินกู้ให้กับบริษัทการบินไทย ว่า ต้องถือหุ้นในบริษัทการบินไทยไม่น้อยกว่า 51% จนกว่าจะชำระหนี้หมด
รมว.คลัง กล่าวว่า ขณะนี้บริษัทการบินไทยมีฐานะการดำเนินงานที่ดีขึ้นมาก หลังจากที่กระทรวงคมนาคมและกระทรวงการคลัง ร่วมมือกันในการปรับปรุงการบริหารงาน ทั้งการเปลี่ยนแปลงกรรมการและผู้บริหาร ต่างจากก่อนหน้าที่บริษัทการบินไทยมีปัญหาการเงินจนมีคำถามว่าบริษัทจะอยู่รอดหรือไม่